વાઝનો ખેલ પૂરો થતાં સુધીમાં તો પાછળ એક મોટું જાયન્ટ વ્હીલ જેવું ચકરડું ગોળ ગોળ ફરવાનું શરૂ કરે અને એની સાથે સાથે એમાં બેસાડેલા વ્હીલ પણ પાછા અંદર-અંદર ગોળ ગોળ ફરવાનું શરૂ કરે. ધીમે ધીમે આ અંદર ફરતા ત્રણ નાના વ્હીલમાં વારાફરતી માણસો દાખલ થતાં જાય અને વ્હીલની સાથે બેલેન્સ જાળવીને ગોળ ગોળ ફરતા જાય પછી વ્હીલમાં બબ્બે માણસો ફરવાનું શરૂ કરે અને એક ટાઈમે વ્હીલની અંદર એક માણસ દોડતો બેલેન્સ કરતો હોય અને બીજો એ વ્હીલની ઉપર પોતાના શરીરને બેલેન્સ કરતો હોય. આ બધા કલાકારોએ પોતાના કાન પર ઈયરફોન પહેરેલા હોય. કદાચ એ ઈયરફોનની મદદથી જ એ લોકો આપસનો તાલમેલ જાળવતા હશે.